Årsmelding for Salangen Fotoklubb 2016

Styret har i 2016 bestått av:

Leder: Roger Åmo

Nestleder: Harald Lyngmo

Kasserer: Gulli Ovesen

Sekretær: Anne-Lise Hansen

Styremedlem: Alvilde Sæther

**Møter**

I 2016 har det vært avholdt 4 styremøter. Det har vært 9 medlemsmøter med innlevering av bilder til vurdering som ender opp med kåringen årets fotograf. De ulike temaene og bildene er å finne på fotoklubbens FB side.

Vi har også hatt 9 møter eller workshop med ulike temaer der medlemmene har bidratt som instruktører. Det har vært et heldagskurs i digital bildebehandling med intern instruktør.

**Turer**

Det har vært en vårtur til Salangen Bygdetun og en høsttur til Sørfjorden i Dyrøy. Fotopoesi-gruppa har hatt en fototur til Ibestad + flere småturer i nærområdet.

**Utstilling**

Vi har hatt en salgsutstilling før jul i samarbeid med andre organisasjoner. Mange medlemmer deltok med sine bilder.

**Kalender**

Hele september gikk med til utvelgelse og bearbeiding av kalenderbilder. Resultatet blei godt og den er utsolgt for første gang. Det skyldes nok et mindre opplag. Til neste år må vi øke opplaget og legge mer arbeid i salget da den er vår viktigste inntektskilde.

**Konkurranser**

Vi har kåret årets fotograf som er den interne klubbkonkurransen. For å få flere deltakere vil poengreglene bli litt endret for kommende år.

Det var tre medlemmer som deltok på Nord Norsk fotomaraton i Harstad. Resultatet for klubben blei en førsteplass, to andreplasser og en tredjeplass. Det ble også hederlig omtale og antatte bilder.

Medlemmene har også deltatt i andre konkurranser, f.eks NM i foto.

Klubben klarte å få to bilder med i NSFF årbok.

14. februar 2017

Styret